Prienų rajono savivaldybės tarybai

**SPRENDIMO „DĖL PRIENŲ RAJONO SAVIVALDYBĖS TARYBOS 2020 M.**

**SAUSIO 30 D. SPRENDIMO NR. T3-2 „DĖL PRIENŲ RAJONO SAVIVALDYBĖS 2020–2022 METŲ STRATEGINIO VEIKLOS PLANO PATVIRTINIMO“**

**PAKEITIMO“ PROJEKTO AIŠKINAMASIS RAŠTAS**

2020-12-10

Prienų rajono savivaldybės tarybos sprendimo „Dėl Prienų rajono savivaldybės tarybos 2020 m. sausio 30 d. sprendimo Nr. T3-2 „Dėl Prienų rajono savivaldybės 2020–2022 metų strateginio veiklos plano patvirtinimo“ pakeitimo“ projektas parengtas vadovaujantis Strateginio planavimo savivaldybėse rekomendacijomis, patvirtintomis Lietuvos Respublikos Vyriausybės 2014 m. gruodžio 15 d. nutarimu Nr. 1435 „Dėl Strateginio planavimo savivaldybėse rekomendacijų patvirtinimo“, ir Strateginio planavimo Prienų rajono savivaldybėje organizavimo tvarkos aprašu, patvirtintu Prienų rajono savivaldybės tarybos 2019 m. birželio 27 d. sprendimu Nr. T3-171 „Dėl Strateginio planavimo Prienų rajono savivaldybėje organizavimo tvarkos aprašo patvirtinimo“.

Tikslinamos 2020 m. programų priemonės ir jų asignavimai bei atliekami pakeitimai tarp programų 2021 metų asignavimams planuoti:

**1 Ugdymo kokybės ir mokymosi aplinkos užtikrinimo programa.** Patikslinti priemonių asignavimai. 1 uždavinys *„Formuoti saugią, visiems bendruomenės nariams prieinamą ir veiksmingą ugdymo aplinką“ –* kai kurios priemonės išskaidytos ir naujais pavadinimais bus pradėtos vykdyti 2021 m.: *„Ugdymo įstaigoms perskistomos mokymo lėšos (savivaldybės dalis pagal ML metodiką)“, „Pagrindinių mokyklų ir progimnazijos veiklos organizavimas“, „Gimnazijų veiklos organizavimas“, „Neformaliojo švietimo įstaigų veiklos organizavimas“. Taip pat pakeisti įstaigų kodai pagal naujai abėcėlės tvarka sudėliotą eiliškumą.*

**2** S**ocialinės paramos ir sveikatos apsaugos paslaugų kokybės gerinimo programa.**

1 uždavinys *„Užtikrinti Lietuvos Respublikos teisės aktais numatytos piniginės socialinės paramos teikimą“ –* įtraukiama nauja priemonė *„VDC akreditavimas“,* kadangi nuo 2021 sausio 1 d. bus teikiama tik akredituota vaikų dienos socialinė priežiūra (vadovaujantis 2020-06-30 LR socialinės apsaugos ir darbo ministro įsakymu Nr. A1-622 ,,Dėl Socialinės priežiūros akreditavimo tvarkos aprašo patvitinimo“). Savivaldybės turės akredituoti jų teritorijoje teikiamas socialinės priežiūros paslaugas, kurios bus finansuojamos valstybės ir savivaldybių biudžeto lėšomis.

2 uždavinys *„Organizuoti ir teikti socialines paslaugas įvairioms gyventojų socialinėms grupėms“ –* įtraukiama nauja priemonė *„Smurto prevencija artimoje aplinkoje“*.

Iš 4 programos į 2 programą perkeliama 2 uždavinio *„Įgyvendinti LR įstatymais ir kitais teisės aktais savivaldybei priskirtas funkcijas“* priemonė *„Tarpinstitucinio koordinatoriaus pareigybei išlaikyti“,* kuri bus įrašyta prie uždavinio *„Organizuoti ir teikti socialines paslaugas įvairioms gyventojų socialinėms grupėms“,* priemonės pavadinimas išlieka toks pats.

Iš 6 programos(Viešosios infrastruktūros priežiūros ir plėtros) *2 uždavinio „Vykdyti savivaldybės teritorijų, infrastruktūros ir komunalinio ūkio objektų priežiūrą ir plėtrą“* priemonė *„Savivaldybių patvirtintoms užimtumo didinimo programoms įgyvendinti“* perkeliama į 2 programą *„Socialinės paramos ir sveikatos apsaugos paslaugų kokybės gerinimo“* prie 2 uždavinio *„Organizuoti ir teikti socialines paslaugas įvairioms gyventojų socialinėms grupėms“*. Nes šia programa siekiama didinti socialiai pažeidžiamų asmenų užimtumą ir programa labiau atitinka 2 programos tikslus ir uždavinius.

Patikslintas 2 uždavinio *„Organizuoti ir teikti socialines paslaugas įvairioms gyventojų socialinėms grupėms“* programos pavadinimas „Savarankiško gyvenimo namai“. Dabartinis pavadinimas „VšĮ Veiverių PSPC savarankiško gyvenimo namai ir globos namai“, kadangi vykdomos papildomos funkcijos, didėja paslaugų gavėjų skaičius.

**3 Kultūros, sporto, jaunimo ir bendruomenės veiklos aktyvinimo programa.**

2 uždavinio *„Skatinti gyventojų sveikatingumą ir fizinį aktyvumą, aktyvinti jaunimo veiklą“* priemonės pavadinimas *„Kūno kultūros ir sporto populiarinimas, sporto ir jaunimo organizacijų, asociacijų, religinių bendruomenių ir bendrijų rėmimas“* **keičiamas į** *„Sporto projektų finansavimas“*, priemonės pavadinimas *„Kūno kultūros ir sporto veiklos aktyvinimas“* **keičiamas į** *„Fizinio aktyvumo ir sporto veiklos skatinimas“.* Programų pavadinimai keičiasi atsižvelgiant į patvirtintus aprašus.

**4 Savivaldybės pagrindinių funkcijų vykdymo ir valdymo tobulinimo programa.** Iš šios programos uždavinio *„Įgyvendinti LR įstatymais ir kitais teisės aktais savivaldybei priskirtas funkcijas“* 2 priemonės *(„Žemės ūkio funkcijų vykdymas“*, „*Melioracijos funkcijų vykdymas“)* perkeliamos į 5 programą prie uždavinio *„Įgyvendinti LR įstatymais ir kitais teisės aktais savivaldybei priskirtas funkcijas“.*

Iš 4 programos į 2 programą perkeliama 2 uždavinio *„Įgyvendinti LR įstatymais ir kitais teisės aktais savivaldybei priskirtas funkcijas“* priemonė *„Tarpinstitucinio koordinatoriaus pareigybei išlaikyti“,* kuri bus įrašyta prie uždavinio *„Organizuoti ir teikti socialines paslaugas įvairioms gyventojų socialinėms grupėms“,* priemonės pavadinimas išlieka toks pats.

**5 Aplinkos apsaugos, verslo rėmimo ir kaimo plėtros programa.**

Programoje įrašomas naujas uždavinys *„Įgyvendinti LR įstatymais ir kitais teisės aktais savivaldybei priskirtas funkcijas“* ir iš 4 programos (Savivaldybės pagrindinių funkcijų vykdymo ir valdymo tobulinimo) perkeliamos dvi priemonės: *„Žemės ūkio funkcijų vykdymas“*, „*Melioracijos funkcijų vykdymas“*.

Programoje įrašomas naujas uždavinys *„Kaimo vietovių inžinerinių tinklų atnaujinimas ir tobulinimas“* ir iš 7 programos (Investicijų) perkeliamos dvi priemonės: *„Prienų rajono dalies sausinimo tinklo ir melioracijos griovių rekonstrukcija“* ir „*Valstybei nuosavybės teise priklausančiai dėl liūčių pažeistai melioracijos infrastruktūrai atkurti“*. Įrašoma nauja priemonė „*Prienų rajono dalies melioracijos sistemų rekonstrukcija“,* nes 2021 m. bus vykdomas šis naujas projektas.

**6 Viešosios infrastruktūros priežiūros ir plėtros programa.** Prie 2 uždavinio *„Vykdyti savivaldybės teritorijų, infrastruktūros ir komunalinio ūkio objektų priežiūrą ir plėtrą“* įrašoma nauja priemonė *„Savivaldybių infrastruktūros plėtros įstatymo įgyvendinimas Prienų r. sav.“* – priemonė įrašoma atsižvelgiant į 2020-05-07 priimtus Lietuvos Respublikos savivaldybių infrastruktūros plėtros įstatymo Nr. XIII-2895 pakeitimus.

Prie 3 uždavinio *„Prižiūrėti, plėsti ir modernizuoti susisiekimo infrastruktūrą“* įrašoma nauja priemonė *„Vietinės reikšmės kelių (gatvių) rekonstravimas ir plėtra su fizinių ar juridinių asmenų prisidėjimu“* – priemonė įrašoma atsižvelgiant į Prienų rajono savivaldybės tarybos 2020-10-22 priimtą sprendimą T3-242 „Dėl Fizinių ir (ar) juridinių asmenų, pageidaujančių skirti lėšų Prienų rajono savivaldybės vietinės reikšmės keliams ir kelių statiniams projektuoti, remontuoti, taisyti, rekonstruoti, įrengti, pasiūlymų teikimo, vertinimo ir finansavimo tvarkos aprašo patvirtinimo“.

*2 uždavinio „Vykdyti savivaldybės teritorijų, infrastruktūros ir komunalinio ūkio objektų priežiūrą ir plėtrą“* **priemonė *„Savivaldybių patvirtintoms užimtumo didinimo programoms įgyvendinti“* perkeliama**į 2 programą (Socialinės paramos ir sveikatos apsaugos paslaugų kokybės gerinimo) prie 2 uždavinio *„Organizuoti ir teikti socialines paslaugas įvairioms gyventojų socialinėms grupėms“.*

Iš 4 programos į 6 programą perkeliama 2 uždavinio *„Įgyvendinti LR įstatymais ir kitais teisės aktais savivaldybei priskirtas funkcijas“* priemonės: *„Erdvinių duomenų tvarkymas“* ir *„Valstybinės žemės ir kito valstybinio turto valdymas, naudojimas ir disponavimas patikėjimo teise“,* kurios bus įrašytos prie 6 programos 2 uždavinio *„Gerinti savivaldybės administracijai priklausančio turto ir savivaldybės teritorijos valdymą“,* priemonės pavadinimas išlieka toks pats.

**7 Investicijų programa.** Prie 3 uždavinio *„Didinti rajono kultūrinį-turistinį patrauklumą, skatinti bendruomenių veiklą ir amatų plėtrą“* įrašoma nauja priemonė *„Bendruomenės iniciatyvų, skirtų gyvenamajai aplinkai gerinti, projektų idėjų finansavimas“*, nes šia priemone nuo 2021 m. bus siekiama skatinti Prienų rajono savivaldybės biudžeto lėšomis finansuojamų Savivaldybės gyventojų projektų viešosiose erdvėse idėjų pasiūlymų teikimą, piliečių iniciatyvas Savivaldybėje, suburti gyventojų bendruomenes, kurti ir plėsti socialinę ir gyvenamąją aplinką, aktyvinti verslo kūrimą ir dalyvavimą atnaujinant teritorijas, skatinti diskusijas Savivaldybės plėtros tema.

Į 5 programą (Aplinkos apsaugos, verslo rėmimo ir kaimo plėtros) iš 7 programos (Investicijų)perkeliamos dvi priemonės: *„Prienų rajono dalies sausinimo tinklo ir melioracijos griovių rekonstrukcija“* ir „*Valstybei nuosavybės teise priklausančiai dėl liūčių pažeistai melioracijos infrastruktūrai atkurti“,* kurių asignavimai 2021 metais bus planuojami jau šioje programoje.

Prašome pritarti siūlomiems pakeitimams.

Vedėja Vaida Stasytienė

Donatas Šimukonis, tel (8 319) 611 65, el. p. donatas.simukonis@prienai.lt